Ich, Hans der Bebler, schulth̄ ze Waltzhuͦt, tuͦn kunt allen den, die disen brief an sehent odˀ hoͤrent lesen, das ich in namen ✳ und an statt dˀ dùrlùchten, hocherbornˀ
fùrsten, ✳ der hˀzogen von Oͤstˀrich, minˀ gnedig₎ hˀren, offenlich ze gerichte sass ze Waltzhuͦt in dˀ statt an fryer strasse, und kament da fùr mich in gericht
ein halb der from und bescheiden Hans der Schult̄h von Griffense, ze disen ziten der erwirdigen froͧwen, der eptischin, und des closters ze Kùngsveld
hofmeistˀ, und mit im Uͦlrich der Keller von Kùngsveld, und andˀthalb der erbeˀ hˀe, hˀn Johans Bˀenschenkel, lùp̄ster ze Togˀen, und staltent sich mit
fùrsp̄chen, und offnote des ersten der obgen̄ Hans der Schulth̄, hofmeistˀ, ✳ das er da stuͤndi vorgericht in namen und an statt der obgen̄ frowen, dˀ eptischin,
und des obgen̄ klostˀs von Kûngsfeld, etzwas wechsels vorgericht ze offenende und ze vestnende mit vollem gewalt, ✳ als der selbe wechsel zwischent
den selben sinen fröwen und hˀn Nyclausen dem Settelin, korhˀn ze Costentz, kilchˀn ze Waltzhuͦt, geschehen wˀe ✳ von etzlichˀ hùser und hofstetten
wegen, als hie nach geschriben stàt. und zoͧgte oͧch Hans der Schulth̄ sins gewaltes ein offennen, vˀsigelten brief, dˀ gantz und gebe was und versigelt was mit dˀ eptischin und des conventes ingsigel von Kùngsveld, der selbe brief oͧch gelesen wart offenlich, der seite und wiste, das
Hans dˀ Schulth̄ vollen gewalt hetti ze tuͦnde und ze lande in disˀ vorg und nachgeschribenˀ sache. do das geschach, do stuͦnd oͧch dar der obgen̄
hˀn Hans der Bˀnschenkel ✳ und offnote, das er oͧch ze glichˀ wise vollen gewalt hette von sim hˀren, dem obgen̄ hˀn Nyclausen dem Saͤttelin,
von des obgen̄ wechsels wegen ze tuͦnde und ze lassende, als oͧch vor und nachgeschriben stat, und zoͤgte oͧch des selben sins gewaltes ein
offennen brief, vˀsigelt mit des obgen̄ hˀn Nylaus des Saͤttelis ingsigel, ✳ der òch offenlich gelesen und vˀhoͤrt wart und oͧch den gewalt wiste
in disˀ sache. und do also der egen̄ Hans der Schulth̄, hofmeistˀ, und hˀn Hans dˀ Bˀnschenkel ✳ ir gewalt brief erzoͧgtent, do gab urteilt,
das si vollen gewalt hettent. do das geschach, do stuͦnd der obgen̄ Hans dˀ Schulth̄, hofmeistˀ, dar und vˀjach offenlich des egen̄ wechsels
an der egen̄ sinˀ froͧwen statt und irem namen, so si und hˀn Nyclaus der Saͤttelin vor hettent von dˀ hùsˀ und hofstette wegen des
hofs ze der Nider Kilchen, da da her gewonlich lûp̄stˀ und kilchˀn inne gewesen sint, und Hans Heinrices, seligen, hus, das da stosset an
Hansen Notstein, genant Wolf, und vestnote den wechsel ✳ an hˀn Hans hant, des Bˀnschenkels, ✳ und zuͦ des obgen̄ hˀn Nyclaus handen
in aller der masse und wise, als dˀ vechsel mit allˀ sicherheit vor dem hochwirdigen fùrsten byschof Heinrich von Costentz geschehen und vˀmachet ist, als die briefe das wol sagent und wisent, so dar uber geben und gemachet sint. da nach, do stuͤnd
Uͦlrich der Kellˀ dar von Kùngsveld ✳ und offnote, das das egen̄ hus und hofstatt Hans Heinrices, seligen, sin lipding wˀe von der
egen̄ sinen froͧwen von Kùngsveld, und woͤlt sich sins rechten dar an entzihen ✳ gentzlich ✳ zuͦ hˀn Nyclaus handen, des Saͤttelis, und
liess an recht, wie er das tuͦn soͤlt, das es kraft hetti. ✳ do gab urteilt, das er einen vogt nemen soͤlt und mit des hant tuͦn und
lassen moͤcht. do nam er ze vogte ùbˀ dis sache Hansen Notstein, genant Wolf, der stuͦnd oͧch zuͦ ime in vogtes wise, und do stuͦnd
dar der selbe Uͦlrich Keller mit des egen̄ sins vogtes willen und entzech sich des obgen̄ lipdinges und alles des rechten, so
er an dem vorgen̄ huse und hofstette hatte ✳ und haben mochte, an hˀn Hans hand von Togˀen zuͦ des egen̄ hˀn Nyclaus des
Saͤttelis handen. ✳ do das geschach, do stuͦnd dˀ egen̄ hˀn Hans dˀ Bˀnschenkel dar und nam ze vogte mit dˀ urteilt ùber dis
sache Lùtold Fridrichen, ✳ burgˀn ze Waltzhuͦt, und stuͦnd oͧch do der dar in vogtes wise zuͦ im, und vestnote do dˀ selbe hˀn
Hans Bˀnschenkel ✳ mit gunst und willen sins vogtz, Lùtold Fridrichs, ✳ den vorgēn wechsel von dˀ vorgeschribenen hùser und
hofstette wegen an Hans des Schulth̄ hant von Griffense zuͦ dˀ froͧwen hant von Kùngsvelden in allˀ der masse, als der wechsel
vor dem obgen̄ byschof Heinrichen geschehen ist, ✳ als die briefe das sagent, so dar ùbˀ geben sint. und geschach dis alles, als
als urteilt und recht gab. und ùber dis vorgeschrib̄ offnung, vestung und bestetigung diss obgen̄ wechsels batent beide
teile, Hans dˀ Schulth̄ an sinˀ froͧwen statt von Kùngsveld, hˀn Hans von Togˀon an hˀn Nyclaus statt, inen ze gebende jetwederm
teil ein brief, gelichen, vˀsigelt mit dˀ statt ingsigel von Walzhuͦt. die briefe wurdent inen oͧch erteilt ze gebunde mit gesamnotˀ urteilt von ir beidˀ bett wegen. und gab oͧch urteilt, das die obgen̄ voͤgte ire ingsigel in vogtes wise hier an henken
soͤltin. und also hant wir, der schulth̄, der raͧt und die burgˀ von Waltzhuͦt, unsˀ statt ingsigel von beidˀ bett wegen, und
wir, die obgen̄ voͤgte, hant oͧch unsrù ingsigel in vogtes wise von beidˀ teil bett òch gehenket an disen brief. disˀ ding
sint gezùge: Ruͦdolf Notstein, Hans Halloͧwer, Hans Meygˀ, Hans Òrlingˀ, Hans Hotwil, Jos Schnider, burgˀ ze Waltzhuͦt, und vil
ander erbˀ lùten. disˀ brief ist geben am zistag vor sant Johans tag ze sungicht, in dem jare nach gottes geburte
drùzehenhundtˀ und achtzig jar.